CELEX: 62020TN0340
Language: hr
Date: 2020-06-03 00:00:00
Title: Predmet T-340/20: Tužba podnesena 3. lipnja 2020. – Galván Fernández-Guillén protiv SRB-a

27.7.2020   
            
            
               HR
            
            
               Službeni list Europske unije
            
            
               C 247/44
            
         
      Tužba podnesena 3. lipnja 2020. – Galván Fernández-Guillén protiv SRB-a
      (Predmet T-340/20)
      (2020/C 247/61)
      Jezik postupka: španjolski
      
         Stranke
      
      
         Tužitelj: José María Galván Fernández-Guillén (Madrid, Španjolska) (zastupnici: M. Romero Rey i I. Salama Salama, odvjetnici)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku SRB/EES/2020/52 od 17. ožujka 2020 o mogućnosti odobravanja naknade dioničarima i vjerovnicima koji su obuhvaćeni sanacijskim mjerama provedenima u odnosu na Banco Popular Español SA;
               
            
                  —
               
               
                  naloži SRB-u snošenje troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na povredi temeljnog prava privatnog vlasništva jer je neto vrijednost imovine Banco Popular u vrijeme sanacije bila pozitivna, zbog čega nije bilo opravdano oduzimanje vrijednosnih papira bez naknade.
               
            
                  2.
               
               
                  Drugi tužbeni razlog, koji se temelji na povredi prava vlasništva s obzirom na to da u trenutku sanacije Banco Popular nisu postojali jasni kriteriji vrednovanja, nego su se retroaktivno primijenili novi kriteriji odobreni Delegiranom uredbom Komisije (EU) 2018/344 (1), koja je stupila na snagu tek 29. ožujka 2018., odnosno osam mjeseci nakon spomenute sanacije.
               
            
                  3.
               
               
                  Treći tužbeni razlog, koji se temelji na manjku neovisnosti društva Deloitte pri provedbi vrednovanja 3 – na kojem se isključivo temeljila Odluka SRB /EES/2020/52 – s obzirom na činjenicu da je to društvo provelo privremeno vrednovanje 2.
               
            
                  4.
               
               
                  Četvrti tužbeni razlog, koji se temelji na povredi prava obrane jer je SRB nastavio tretirati određene informacije kao povjerljive te ih je skrivao od dioničara i vjerovnika Banco Popular uz izgovor da bi „njihovo otkrivanje moglo povrijediti prava obrane institucije u sudskim postupcima koji su u tijeku”.
               
            
         (1)  Delegirana uredba Komisije (EU) 2018/344 od 14. studenoga 2017. o dopuni Direktive 2014/59/EU Europskog parlamenta i Vijeća u pogledu regulatornih tehničkih standarda kojima se određuju kriteriji koji se odnose na metodologiju za vrednovanje razlike u postupanju u okviru sanacije (SL 2018., L 67, str. 3.).